Madisel oli siis täna õhtul esimene jalkatrenn õues. Tore oli. Sai joosta ja igasuguseid harjutusi teha. Tunni lõpus jagati lapsed meeskondadesse ja tehti väike mäng ka. Siis sai tore osa küll otsa, sest Madise meeskond kaotas ja see tõi pisarad silma. "Kui meie meeskond kolm korda järjest kaotab, tulen ma trennist ära!" otsustas Madis. Õnneks tuju läks hiljem siiski paremaks ja õhtul näitas Madis õele harjutusi ja mängis veidi tubast jalgpalli. Loore mängustiil on agressiivne (pigem ameerika  jalgpalli moodi) aga eks jalgpall võib selline ka olla.